Syyskokous to 27.10.2016 klo 15:15

Lapunmäen koulun opettajainhuone

Läsnä: Tuovi Liimatainen, Tuija Raatikainen, Olli Pylkkä, Mikko Saranen, Aino-Kaisa Blå, Pauliina Oittinen, Päivi Minkkinen, Elina Pasanen, Pasi Manninen

I KOKOUKSEN JÄRJESTÄYTYMINEN

1. Yhdistyksen puheenjohtaja avaa kokouksen



Yhdistyksen puheenjohtaja Pasi Manninen avasi kokouksen klo 15:36.



1. Kokouksen puheenjohtajan valinta

Pasi Manninen valittiin kokouksen puheenjohtajaksi.

1. Kokouksen sihteerin valinta

Elina Pasanen valittiin kokouksen sihteeriksi.

1. Pöytäkirjantarkastajien valinta

Aino-Kaisa Blå ja Mikko Saranen valittiin pöytäkirjantarkastajiksi.

1. Kokouksen laillisuuden ja päätösvaltaisuuden toteaminen

Kokous todettiin lailliseksi ja päätösvaltaiseksi. Yhdistyksen sihteeri Elina Pasanen on lähettänyt kokouskutsut 13.10.2016.

1. Kokouksen esityslistan hyväksyminen

Esityslista hyväksyttiin. Kohtaan Muut asiat lisättiin keskustelu tulevasta Oaj-infosta sekä luottamusmiesasioista.

II VARSINAISET KOKOUSASIAT

1. Hallituksen esitys vuoden 2017 toimintasuunnitelmaksi (liite 1)

Hallituksen esitys vuoden 2017 toimintasuunnitelmaksi hyväksyttiin.

1. Hallituksen esitys vuoden 2017 talousarvioksi (liite 2)

Hallituksen esitys vuoden 2017 talousarvioksi hyväksyttiin.

1. Hallituksen jäsenten ja varajäsenten valita vuodelle 2017

Hallituksen erovuoroisiksi jäseniksi on hallituksen kokouksessa 28.9.2016 todettu Tuovi Liimatainen, Heli Kaleva ja Olli Pöyhönen. Lisäksi Riikka Kokolta ja Olli Pöyhöseltä puuttuu varahenkilöt.

Tuovi Liimatainen ja Olli Pöyhönen jatkavat hallituksessa. Heli Kalevan tilalle hallitukseen valittiin Pauliina Oittinen. Uusiksi varahenkilöiksi valittiin Olli Pylkkä, Aino-Kaisa Blå ja Heli Kaleva.

Vuoden 2017 hallitus (varahenkilöt):

Pasi Manninen, pj

Elina Pasanen (Mari Jämsen), sihteeri

Pauliina Oittinen (Heli Kaleva)

Riikka Kokko (Aino-Kaisa Blå)

Tuija Raatikainen (Olli Pylkkä)

Olli Pöyhönen (Virpi Janhunen)

Tuovi Liimatainen (Marika Järvikallio)

1. Yhdistyksen puheenjohtajan ja sihteerin vuosipalkkioiden sekä hallituksen jäsenten kokouspalkkioiden määrääminen vuodelle 2017.

Puheenjohtajan vuosipalkkio edellisenä vuonna oli 400 euroa, sihteerin 600 euroa ja hallituksen jäsenten kokouspalkkiot 20 euroa/kokous.

Palkkiot päätettiin säilyttää ennallaan.

1. Jäsenmaksun suuruudesta ja kantotavasta päättäminen

Jäsenmaksut päätettiin säilyttää ennallaan. Kantotapana on keskitetty kantotapa.

1. Matkakorvauksista päättäminen

Matkakorvauksia on maksettu laskutuksen mukaan kilometrikorvauksina yleisen virkaehtosopimuksen mukaisesti. Matkakorvauksia on maksettu OAJ:n Keski-Suomen kokous- ja koulutustilaisuuksiin osallistumisesta sekä hallituksen jäsenille hallituksen kokouksiin osallistumisesta.

Matkakorvauksien maksamisen periaatteet päätettiin säilyttää ennallaan.

1. Kokousedustajan valinta vuodelle 2017

OAJ Keski-Suomen kokouksissa edustajana on ollut Pasi Manninen. Pasi jatkaa edustajana edelleen.

1. Toiminnantarkastajien valinta vuodelle 2017

Toiminnantarkastajiksi valittiin Tero Mäkinen ja Päivi Minkkinen, varalla Urho Paasolainen ja Mikko Saranen.

1. Yhdistyksen koollekutsumistavasta päättäminen

Päätettiin, että yhdistyksen sihteeri lähettää kokouskutsut ja tiedotukset jäsenille sähköpostitse. Sihteeri vastaa kokouskutsujen ja tiedotusten laittamisesta yhdistyksen nettisivuille, mutta myös muita hallituksen jäseniä kannustetaan osallistumaan sivujen päivittämiseen.

1. Vuoden 2016 pikkujouluista päättäminen

Riikka Kokko ja Marika Järvikallio ovat selvittäneet yhdistyksen jäsenten kiinnostusta eri pikkujouluvaihtoehtoihin.

Suurimman suosion yhdistyksen jäsenten keskuudessa sai liikunta + ruokailu + sauna yliopiston tutkimusasemalla. Konneveden kunnan pikkujoulu järjestetään kuitenkin tänä vuonna samassa paikassa.

Keskustelun tuloksena päätettiin vaihtaa pikkujoulut kuusenkaatajaisiin. Alustavaksi päiväksi sovittiin torstai 12.1.2017. Tuija Raatikainen ja Riikka Kokko jatkavat kuusenkaatajaisten järjestelyä.

1. Muut asiat

Torstaina 3.11. järjestetään paikallisyhdistyksen jäsenille OAJ-info, johon saapuu OAJ Keski-Suomen alueasiamies Jouko Salo kertomaan OAJ:n järjestörakenteen muutoksesta ja keskustelemaan muista ajankohtaisista asioista.

Mikko Saranen kertoi luottamusmiestoiminnasta. Keskusteltiin TVA-lomakkeen uudistamisen tarpeesta. Mikko kartoittaa henkilöstön mielipiteitä uudistamisen tarpeesta. Muita ajankohtaisia asioita ovat mm. työajanpidennys sekä sijaisjärjestelyt.

1. Kokouksen päättäminen

Puheenjohtaja päätti kokouksen klo 16:55.

Vakuudeksi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pasi Manninen (pj.) Elina Pasanen (sihteeri)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aino-Kaisa Blå Mikko Saranen